बस, फिर क्या था, झुंड के झुंड लोग तरह-तरह की सवारियों पर अपना सामान लादकर सरोवर के पास आकर बसने लगे| कुछ ही दिनों में सरोवर के आस पास चारों ओर अच्छा-खासा नगर बस गया| सरोवर के जल से सबको नया जीवन मिलने लगा| सब गौतम के तप और त्याग की भूरि-भूरि प्रशंसा करने लगे| पर मनुष्यों में कुछ ऐसे भी लोग थे, जो दुष्ट प्रकृति के थे| उन्होंने जब जन-जन के मुख से गौतम की प्रशंसा सुनी, तो उनके मन में गौतम के प्रति ईर्ष्याग्नि जल उठी| उन्हें गौतम की प्रशंसा नहीं सुहाई| वे कोई ऐसा उपाय सोचने लगे जिससे गौतम को नीचा देखना पड़े|